CELEX: 62015TN0669
Language: da
Date: 2015-10-09 00:00:00
Title: Sag T-669/15: Sag anlagt den 9. oktober 2015 — Lysoform Dr. Hans Rosemann m.fl. mod ECHA

8.2.2016   
            
            
               DA
            
            
               Den Europæiske Unions Tidende
            
            
               C 48/80
            
         Sag anlagt den 9. oktober 2015 — Lysoform Dr. Hans Rosemann m.fl. mod ECHA
   (Sag T-669/15)
   (2016/C 048/88)
   Processprog: engelsk
   
      Parter
   
   
      Sagsøgere: Lysoform Dr. Hans Rosemann GmbH (Berlin, Tyskland), Ecolab Deutschland GmbH (Monheim, Tyskland), Schülke & Mayr GmbH (Norderstedt, Tyskland), Diversey Europe Operations BV (Amsterdam, Nederlandene) (ved advokaterne K. Van Maldegem og M. Grunchard og Solicitor, P. Sellar)
   
      Sagsøgt: Det Europæiske Kemikalieagentur (ECHA)
   
      Sagsøgernes påstande
   
   
               —
            
            
               Sagen antages til realitetsbehandling, og sagsøgerne gives medhold.
            
         
               —
            
            
               Afgørelsen truffet af Det Europæiske Kemikalieagentur (ECHA), om at optage virksomheden BASF på listen over aktive stoffer og leverandører i henhold til artikel 95, forordning (EU) nr. 528/2012 (1), annulleres.
            
         
               —
            
            
               ECHA tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har gjort gældende, at ECHA ved at tillade, at en virksomhed opføres på listen i henhold til artikel 95 i forordning (EU) nr. 528/2012 med hensyn til et bestemt stof, har foretaget en fejlagtig retsanvendelse. Sagsøgerne har anført følgende tre anbringender til støtte herfor:
   
               1.
            
            
               Første anbringende: ECHA har anvendt reglerne vedrørende kravet om, at virksomheden skal fremlægge et fuldstændigt dossier i henhold til artikel 95, stk. 1, i forordning (EU) nr. 528/2012, forkert.
            
         
               2.
            
            
               Andet anbringende: ECHA har behandlet virksomheder, der befandt sig i samme situation, forskelligt.
            
         
               3.
            
            
               Tredje anbringende: ECHA har i strid med kravene i forordning (EU) nr. 528/2012 undladt at sikre, at der er lige vilkår for de virksomheder, der har deltaget i vurderingsprogrammet for et bestemt stof, og de virksomheder, der har været gratister (free-riders).
            
         
      (1)  Europa-Parlamentets og Rådets forordning (EU) nr. 528/2012 af 22.5.2012 om tilgængeliggørelse på markedet og anvendelse af biocidholdige produkter (EUT L 167, s. 1).